Johannes Green

Johannes Green (Venemaal ka Ivan Gren, Иван Иванович Грен; 25. detsember 1898 Villevere, Kabala vald, Pilistvere kihelkond, Viljandimaa; praegu Türi vald, Järvamaa – 19. detsember 1960 Moskva, NSV Liit) oli eesti päritolu Nõukogude Liidu sõjaväelane (viitseadmiral).

 Eluloost 
Green (kirikukirjade järgi Johannes GrönHarri Jõgi, “Eesti soost kindralid. Teatmik”, Kirjastus Sisekaitseakadeemia, 1999, lk 32) õppis Retla ministeeriumikoolis 1910–1914. Asus 1914. aastal õppima Kroonlinna jungadekooli ja teenis 1916. aastast suurtükiväelasena Balti laevastikus, 1918. aastast Tööliste ja Talupoegade Punalaevastikus.

1924. aastal lõpetas laevastiku juhtiva koosseisu kõrgemad kursused ja 1926. aastast juhatas Balti laevastiku suurtükiväge, aastatel 1930–1935 oli Musta mere laevastiku rannakaitseülem, aastatel  1935–1940 Leningradi mereväe uurimisinstituudi ülem. 1940. aastal ülendati kontradmiraliks. 
1943. aasta detsembris edutati Punalaevastiku õppeasutuste suurtükiväe peainspektoriks. 

Green oli Teise maailmasõja ajal, 1941–1942 Leningradi kaitsvat Nõukogude Läänemere-laevastiku meresuurtükiväe ülem, 1942. aastal ülendati viitseadmiraliks ja Balti Laevastiku rannakaitseülemaks ja hiljem kogu Nõukogude sõjalaevastiku suurtükiväe ülem. 

1946. aastal määrati kuulmiskao tõttu Leningradi NSV Liidu mereväe mereväeakadeemia täienduskursuste ülemaks (1946–1959). 

Johannes Green suri 19. septembril 1960 Moskvas ja maeti Novodevitšje kalmistule.

 Isiklikku
Greenile avati 1978. aastal Retla vana kooli seinal mälestustahvel, mis püsib vana koolimaja seinal siiani.

 Mälestusest 
Greeni nimi anti 1975. aastal Eesti NSV BMRT (394RM-Lutšegorsk) tüüpi kalapüügilaevale. Laevale pandi 1992. aastal uus nimi Tammsaare. Laeva saatusest ei ole pärast 2003. aastast andmeid.

Kaliningradis alustati 2008. aastal Vene mereväele suure dessantlaeva (vene keeles Большой десантный корабль, lühend БДК) ehitamist (Projekt 11711), mille nimeks sai Ivan Gren. Laev anti laevastikule üle 2018. aastal.https://tass.ru/armiya-i-opk/5260151

Viited

 Kirjandus 
Vladimir Grinkevitš, Mihhail Korsunski. "Admiral Johannes Green". Eesti Raamat. Tallinn 1981.
Harri Jõgi, “Eesti soost kindralid. Teatmik”, Kirjastus Sisekaitseakadeemia, 1999, lk 32 

Kategooria:Nõukogude Liidu viitseadmiralid
Kategooria:Lenini ordeni kavalerid
Kategooria:Punalipu ordeni kavalerid
Kategooria:Eestlased Venemaal
Kategooria:Novodevitšje kalmistule maetud
Kategooria:Sündinud 1898
Kategooria:Surnud 1960